เขียนย่อหน้าเกี่ยวกับ ความหมายของ Real Yield บนโลก DeFi
Real Yield หมายถึง อัตราผลตอบแทนที่แท้จริง โดยถ้าใช้กับแพลตฟอร์ม DeFi จะหมายถึง ผลตอบแทนที่เกิดจากการแบ่งจ่ายรายได้จริงจากที่แพลตฟอร์มทำได้ ไม่นับรวมจากการปล่อยโทเคนให้คนซื้อขายในตลาดเพิ่มตามอัตราการเฟ้อของเหรียญ แต่เกิดจากการออกแบบระบบหารายได้อย่างชัดเจน โดยสาเหตุที่จะมาเป็นปัจจัยในการลงทุนของ DeFi คือ การล่มสลายของโปรเจกต์บล็อกเชนหลายตัว ที่มาจากเหตุผลการลงทุนในช่วงแรกที่อยากได้ผลตอบแทนที่อลังการนั่นเอง

บทเรียนจากย่อหน้านี้

Real Yield คืออะไร สำคัญอย่างไร?

Real Yield หรืออัตราผลตอบแทนที่แท้จริง ไม่ใช่เรื่องใหม่ที่เพิ่งเกิดขึ้นมาบนโลกของบล็อกเชน แต่เป็นหนึ่งในคำที่อยู่บนโลกการเงินเดิมอยู่แล้วและนำมาประยุกต์เพื่อใช้ในการประเมินมูลค่า เพียงแต่มีนิยามที่ต่างออกไปเล็กน้อย โดย Real Yield บนโลก DeFi จะหมายถึงผลตอบแทนที่เกิดจากการแบ่งจ่ายรายได้ที่เกิดขึ้นจริงจากที่แพลตฟอร์มหรือโปรโตคอลทำได้ โดยไม่นับรวมจากการปล่อยโทเคนให้คนซื้อขายในตลาดเพิ่มตามอัตราการเฟ้อของเหรียญ แต่เกิดจากการออกแบบระบบหารายได้มาอย่างชัดเจนตั้งแต่แรกเหมือนธุรกิจทั่วไป ไม่ว่ารายได้นั้นจะมาจากการเก็บค่าธรรมเนียมการใช้บริการแพลตฟอร์ม (Fees), ค่านายหน้าจากการซื้อขาย (Commission) เป็นต้น ซึ่งอาจจะมองว่าคล้ายกับการปันผลที่ได้จากการถือหุ้นก็ไม่ผิดนัก


เหตุผลที่ Real Yield กลายเป็นอีกหนึ่งปัจจัยในการลงทุนของโลก DeFi สาเหตุหลักมาจากการล่มสลายของโปรเจกต์ที่ดูดีมีอนาคตหลายแห่ง ไม่ว่าจะเป็น Terra หรือเทรนด์อย่าง DeFi 2.0 เองก็ตาม ซึ่งก็มาจากเหตุผลด้านการลงทุนในช่วงแรกที่ต่างอยากได้ผลตอบแทนที่โอ่อ่าและอลังการ ไม่ว่าจะเป็น 100% หรือแม้แต่ 10,000% ก็ยังมีให้เห็นในช่วงนั้น และด้วยผลตอบแทนที่ล่อตา ทำให้คนส่วนใหญ่ไม่ได้คิดต่อว่าแท้จริงแล้วผลตอบแทนที่สูงแบบนี้ แพลตฟอร์มจะเอาอะไรมาจ่ายกันแน่ ซึ่งมันชัดเจนมากว่าเป็นการเอาเงินคนใหม่จ่ายให้คนเก่าและวนลูปไม่รู้จบ ปัญหาการวนลูปนี้จะอยู่นานขึ้นถ้าอรรถประโยชน์หรือการใช้งานในแพลตฟอร์มสามารถโตตามผลตอบแทนนั้นได้ทัน
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ความรู้ทางการเงิน